רובוט יגואר

רובוט יגואר הוא כרב"ם (כלי רכב בלתי מאויש) ורובוט צבאי אוטונומי חמוש. היגואר פותח על ידי התעשייה האווירית והחטיבה הטכנולוגית ליבשה של אט"ל. היגואר בעל יכולת זיהוי והשמדת מחבלים – בשליטה מרחוק. יופעל באוגדת עזה במשימות ביטחון שוטף.

הרובוט משלב בטכנולוגיה מתוצרת אלביט ואלתא. ייחודיות הרובוט היא באוטונומיות שלו.

היגואר נוסע ליעד, מזהה ועוקף מכשולים, נמנע מהתנגשויות ודריסות, מחשב לעצמו מסלול ומזהה את סביבתו על ידי חיישנים רגישים בצורה אוטונומית. פועל 24 שעות ביממה כחלק מתפיסת גבול חכם שפותחה באוגדת עזה. בכלי ישנם משדרי תקשורת חזקים; פנסים ויכולת כריזה. רוב המערכות של היגואר פועלות באמצעות אלגוריתמים ושליטה עצמית.

הנעה 
מנוע היגואר חשמלי ושקט. הרובוט חוזר בעצמו לנקודת העגינה הקבועה שלו ומטעין את עצמו.

היגואר מסוגל לסחוב מאות ק"ג. ליגואר יכולת ניטרול עצמאית לחלקיו המסווגים והוא יכול לסמן את עצמו כמטרה לכלי טיס שישמיד אותו במקרה של תפיסה.

חישה 
מערכות החישה של היגואר מבוססות על מצלמות ברזולוציות גבוהות לזיהוי קרוב ורחוק. הכלי יכול לכלול גם מכ"ם לזיהוי אויב בערפל כבד או באובך ובלילה.

חימוש 
מקלע מאג חש"ן בירי בודד או אוטומטי. הירי נשלט על ידי המפעיל.
בעתיד יורכב גם מקלע רימונים.

ראו גם 
 שומר גבולות (כרב"ם)

הערות שוליים 

התעשייה האווירית לישראל: מוצרים
אלביט מערכות: מוצרים
כלי רכב שיוצרו בישראל
אמצעי לחימה ישראליים
כלי רכב צבאיים
כלי רכב בלתי מאוישים